ིང་གར་འདུས་པས་སྔོན་
གྱི་གནས་ཤེས་པ་དང་། གཞན་གྱི་སེམས་ཤེས་པའི་མངོན་ཤེས་འཆར་ཏེ། མདོར་ན་
ཟག་བཅས་ཀྱི་མངོན་ཤེས་རྫོགས་པར་འོང་། སྤྲུལ་སྐུ་འགའ་མཐོང་ཞེས་པ་ཚོགས་ལམ་
ཆེན་པོ་ཐོབ་ནས་ཁམས་དྭངས་མ་འདུས་པས་རྒྱུ་བྱས་ནས་སྤྲུལ་སྐུ་གཅིག་ནས་བཅུའི་བར་
མཐོང་སྟེ་དབང་བླང་བའི་ཡུལ་ལོ། །ཕྱི་དབྱིབས་ཀྱི་ཨར་རླུང་སེམས་འདུས་པས་བདེ་བས་
བརྒྱལ་བའི་སྟོང་པ་སྟེ། ཟག་མེད་ཀྱི་བདེ་བར་འཛིན་པ་དེའི་གཉེན་པོར་ཡང་དག་པར་
སྤོང་བ་བཞི་བསྒོམ་པ་སྟེ། བསྒོམ་པ་མི་འཆོར་བ་སྔར་བཞིན་ནོ། །ཡང་དག་པར་སྤོང་བ་
བཞི་ནི། དགེས་སོགས་པད་ཅན་བཅུ་གཉིས་མའི་རྩ་བཙལ་བས་རྣམ་པར་རྟོག་པ་སྤོང་
- 108 -

ས་ཆེན་ཀུན་དགའ་སྙིང་པོའི་གསུང་།
བས་ཡང་དག་པར་སྤོང་བ་དང་། དལ་རྒྱུ་སོགས་རིགས་པས་ཡིད་འཇུག་པས་རྣམ་པར་
རྟོག་པ་སྤོང་བས་ཡང་དག་པར་སྤོང་བ་དང་། ལུས་ངག་ཡིད་རྡོ་རྗེ་སྐྱིལ་ཀྲུང་བཅས་པས་
རྣམ་པར་རྟོག་པ་སྤོང་བས་ཡང་དག་པར་སྤོང་བ་དང་། ཐིག་ལེས་རླུང་ནོན་པས་རྣམ་
པར་རྟོག་པ་སྤོང་བས་ཡང་དག་པར་སྤོང་བའོ། །དེ་ལ་སྤྲུལ་སྐུ་ལས་དབང་གསུམ་གྱི་རྗེས
ལས་བྱུང་བའི་ཤེས་པ་བསམ་ཞིང་ཞེས་པ་ནི། བླང་བའི་ཡུལ་ཏེ། སྤྲུལ་སྐུ་དང་བླ་མ་ཐ་
དད་མེད་པའོ། །དབང་གསུམ་གྱི་རྗེས་ལས་བྱུང་བ་ནི། བཞི་པ་རྟེན་ཅན་ཏེ། ཡེ་ཤེས་ཀྱི་
རིག་མ་ལ་བརྟེན་པ་ས་བཅུ་མ་ཡིད་ཀྱིས་བཀུག་ལ་ཞེས་པས་དང་པོ་ནས་གོམས་པའི་ཕྱག
རྒྱ་མེད་པར་གསལ་བ་ཡིན་ཏེ། དེ་བས་ན་དངོས་ཀྱི་ཕྱག་རྒྱ་མ་ཡིན་ནོ། །དེའང་དགེས་
སོགས་པད་ཅན་བཅུ་གཉིས་མའི་རྩ་བཙལ་ཞིང་ཞེས་པ་ནི།
མི་དགེས་པ་མ་ཡིན་ཏེ་དགེས།
མཚན་ཉིད་དང་མི་ལྡན་པ་མ་ཡིན་ཏེ་ལྡན། ཡོན་ཏན་དང་མི་ལྡན་པ་མ་ཡིན་ཏེ་ལྡན།
བདེ་བ་མི་སྐྱེད་པ་མ་ཡིན་ཏེ་སྐྱེད། བྱིན་གྱིས་མི་རློབ་པ་མ་ཡིན་ཏེ་རློབ་པའོ། །པད་ཅན་
ཞེས་པ་ནི། རྐང་པ་དང་། ལག་པ་ལ་པདྨའི་རི་མོ་ཡོད་པ་བཀྲ་ཤིས་པའི་མཚན་མ་གཞན་
ཡང་མང་བའོ། །བཅུ་གཉིས་ནི་ལོ་གྲངས་ཉི་ཤུ་ལོན་པའོ། །རྩ་བཙལ་བ་ནི་རྩ་བཙལ་
བའི་སྦྱོར་བ་བྱའོ། །ཡང་དག་པར་སྤོང་བ་དང་པོའོ། །དྲོད་རྩེ་མོ་བཟོད་པ་ཆོས་མཆོག་
བྱས་ན་མིང་ལེགས་སོ། །སྙིང་པོའི་ཨ་ཀུན་འདར་གྱི་སྣ་རྩེར་ཞེས་པ་ནི་སྙིང་པོའི་ཨ་ནི་
ཆོས་སྐུའི་རྟེན་ཡིན་ལ། ཀུན་འདར་གྱི་སྣ་རྩེ་ནི་དབུ་མའི་མས་རྩེར་རོ། །དལ་རྒྱུ་སོགས་
རིགས་པས་ཡིད་འཇུག་པས་ཞེས་པ་སྟེ། དལ་རྒྱུ་ནི་ཆུ་རླུང་སྟེ་སྲོག་འཛིན་པའི་རླུང་ངོ་། །
སོགས་ཞེས་པ་གཞི་རྩ་བའི་རླུང་ལྔའོ། །རིགས་པ་ནི་གསལ་བ་སྟེ་རླུང་དེ་འབྱོངས་པར་
གྱུར་པའོ། །ཡིད་ནི་དབུ་མའོ། །དེར་འཇུག་སྟེ་ཡང་དག་པར་སྤང་བ་གཉིས་པའོ། །ལུས་
ངག་ཡིད་གསུམ་རྡོ་རྗེ་སྐྱིལ་ཀྲུང་བཅའ་ཞེས་པ་སྟེ། ལུས་རྩ་གཡས་རོ་མ། ངག་གཡོན་
- 109 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
རྐྱང་མ། ཡིད་དབུ་མའོ། །རྡོ་རྗེ་ནི་མི་ཕྱེད་པའོ། །ཡང་དག་པར་སྤོང་བ་གསུམ་པའོ། །ཐིག་
ལེས་རླུང་ནོན་པས་ནི། དེ་མན་ཆད་དུ་རླུང་གིས་ཐིག་ལེ་དབང་དུ་བྱེད་པ་ལས་འདི་ཡན་
ཆད་དུ་ཐིག་ལེས་རླུང་དབང་དུ་བྱེད་དོ། །དེ་དབུ་མའི་མ་སྣར་ཁམས་དྭངས་མ་འདུས་
པས་རྩ་གཡས་གཡོན་གཉིས་ཀྱི་རླུང་ནོན་པའོ། །ཡང་དག་པར་སྤོང་བ་བཞི་པའོ། །དེ་
དག་གི་ཕན་ཡོན་བསྟན་པ་ནི་རྔ་སྒྲ་སོགས་མི་ཐོས་ཞེས་པ་སྟེ། ཟག་བཅས་ཀྱི་བདེ་བ་ལ་
ཟག་མེད་དུ་གཟུང་བས་དེས་བརྒྱལ་བས་རྔ་བོ་ཆེ་དང་། དུང་དང་ཆ་ལང་ལ་སོགས་པའི་
སྒྲས་ཀྱང་མི་སད་པ་དེ་ལ་ཆོག་ཤེས་པའི་བདུད་ཅེས་བྱའོ། སྤྱིར་ཆོག་ཤེས་པ་ནི་ལྟ་བས་
ཆོག་ཤེས་པ་དང་། ཉམས་མྱོང་ཏིང་ངེ་འཛིན་གྱིས་ཆོག་ཤེས་པ་དང་། གདམས་ངག་
གིས་ཆོག་ཤེས་པའོ། །འདི་ནི་སྔར་གྱི་སྟོང་པའི་ཉམས་ལ་ཆོག་པར་འཛིན་པ་ལས་ད་གཟོད་
མཐོང་ལམ་བགྲོད་དགོས་པས་ཆོག་པར་འཛིན་པའི་བདུད་ཆོམས་སོ་དེ་ཡན་ཆད་དྲོད་
དོ། །
ནང་གི་སངས་རྒྱས་རྣམས་ཀྱི་ལམ་སྲིད་པའི་རྩེ་མོར་ཕྱིན་ཞེས་པ་ནི། ནང་གི་རླུང་
སེམས་མཁའ་འགྲོ་ཡབ་ཡུམ་བཅུའོ། །སྲིད་པའི་རྩེ་མོ་ནི་ཕྱིའི་སྲིད་པའི་རྩེ་མོར་ཕྱིན་པ་
དང་། ནང་གི་སྲིད་པའི་རྩེ་མོ་དབུ་མའི་མ་རྩེར་རླུང་སེམས་ཚོགས་པའོ། །རྩེ་མོའོ། །སྔར་
མ་སྐྱེས་པའི་ཆོས་ལ་བཟོད་པར་དཀའ་བ་ནི་སྔར་སྟོང་པ་ཉིད་ལ་སྐྲག་པ་སྐྱེ་བ་སྟེ། སྟོང་
པ་ཉིད་ཀྱི་བཟོད་པ་ནི་དབུ་མར་རླུང་སེམས་འདུས་ནས་སྟོང་པར་རྟོགས་པས་སྟོང་པ་
ཉིད་ལ་མི་སྐྲག་པའོ། །དབུ་མར་རླུང་སེམས་འདུས་པས་སེམས་རྟོག་མེད་ལོག་ཅེས་པ་ནི་
རྟོག་པའོ། །དེ་མི་རྟོག་པའི་ཏིང་ངེ་འཛིན་དུ་སོང་བས་ན་སེམས་འཕོས་ཞེས་པ་སྟེ་སྔར་
གྱི་རྣམ་རྟོག་ལས་སྟོང་པ་ཕྱོགས་གཅིག་ལས་ཀྱང་ལོག་པས་བཟོད་པའོ། །མ་སྐྱེས་པའི་ཆོས་
ལ་བཟོད་པར་དཀའ་བ་ནི། སྔར་སྟོང་པ་ཉིད་ལ་སྐྲག་པ་སྐྱེ་བ་དེ་སྟོང་པ་ཉིད་ཀྱི་བཟོད་
- 110 -

ས་ཆེན་ཀུན་དགའ་སྙིང་པོའི་གསུང་།
པ་ནི། དབུ་མར་རླུང་སེམས་འདུས་པས་སྟོང་པར་རྟོགས་པ་ཉིད་ཀྱིས་མི་སྐྲག་པའོ། །འཁོར་
བའི་ཆོས་ལས་འདས་ཏེ། གོང་དུ་ཏིང་ངེ་འཛིན་སྐྱེ་ཡང་འཁོར་བའི་སྡུག་བསྔལ་དང་།
ཚོར་བ་དྲག་པོ་ཟློག་པར་མི་ནུས་པ་དེ་ལས་འདས་པས་ཆོས་མཆོག་སྟེ། འཁོར་བའི་ཆོས་
ལས་ཡང་དག་པར་འདས་པའི་ཆོས་མཆོག་གོ །མྱ་ངན་ལས་འདས་པའི་ས་དང་པོ་ཡན་
ཆད་དོ། །ལམ་གྱི་ཆོས་རྣམས་རྫོགས་པ་ནི་ཡང་དག་པར་སྤོང་བ་བཞིའོ། །མྱ་ངན་ལས་
འདས་པའི་ལམ་ཆོས་རྣམས་ཡོངས་སུ་རྫོགས་པའི་ཆོས་མཆོག་གོ །དེ་དག་གིས་ཁམས་
འདུས་པ་ཐ་མའི་ཏིང་ངེ་འཛིན་རྫོགས་པར་བསྟན་ཟིན་ཏོ། །
ཏིང་ངེ་འཛིན་ཐམས་ཅད་ཀྱི་མཇུག་བསྡུད་བསྟན་པ་ནི། དེ་ལྟར་ཞེས་པ་ནི་གོང་དུ
བསྟན་པའོ། །ཉམས་སྐྱོན་ཅན་བརྒྱད་དང་སྐྱོན་མེད་ནི་བདེ་སྟོང་ངོ་། །ཕྱི་དབྱིབས་ཀྱི་ཨ་
ཞེས་པ་དབུ་མའི་མ་རྩེ་ནས་འདུས་པའོ།
།ལམ་དུ་འབྱུང་བ་རྣམས་ཞེས་པ་ཉམས་སྐྱེ་
བའོ། །ངོ་བོ་རང་བཞིན་མཚན་ཉིད་ཅེས་པ་ཉམས་ཐམས་ཅད་མདོར་བསྡུས་ན། མཚན་
ཉིད་སྣ་ཚོགས་སུ་འཆར་བའི་ཉམས་རང་བཞིན་སྟོང་པར་འཆར་བ། དེ་གཉིས་དབྱེར་
མེད་པས་ངོ་བོ་ཟུང་འཇུག་ཏུ་འཆར་བ་དང་གསུམ་དུ་འདུས་ཞེས་པའོ། འཁོར་ལོ་འཆམ་
པའི་ལམ་བསྟན་ཏོ། །
ད་ནི་འཁོར་ལོ་བསྐོར་བའི་ལམ་བསྟན་པ་ལ། དེ་ཡན་ཆད་ཤིང་རྟའི་འཁོར་ལོ་རེས་
འགྲིག་རེས་མི་འགྲིག་པར་འོང་བ་དང་འདྲ་བར་གྱུར་རྩེར་མི་འགྲོ་བས་ན་འཇིག་རྟེན་
པའི་ལམ་ཟེར་ལ། འདི་མན་ཆད་ལ་ཤིང་རྟའི་འཁོར་ལོ་འགྲིག་ཙ་ན་ཐགས་ཐོགས་མེད་
པར་གྱུར་རྩེར་འགྲོ་བས་ན་འཁོར་ལོ་བསྐོར་བ་ལོ་ཀ་ལས་འདས་པའི་ལམ་ཟེར་རོ། །དེ
མན་ཆད་ལ་རྟགས་ཐོག་ཏུ་མི་འབབ་པས་དྲོད་ཀྱིས་བསྡུས་པའི་ལམ་ཟེར། འདི་ཡན་ཆད
ལ་རྟགས་རྣམས་ཀྲིག་གེ་ཐོག་ཏུ་ཕེབས་པས་རྟགས་ཀྱིས་བསྡུས་པའི་ལམ་ཟེར། དེ་མན་
- 111 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། க
ཆད་ལ་ཡེ་ཤེས་སྐྱེ་བ་སྙམ་བྱེད་ཀྱང་ད་རུང་ཡང་རྟོག་པས་བསྡུས་པས་ན་ཡེ་ཤེས་འཇུག་
ལྡོག་གི་ལམ་ཟེར། འདི་ཡན་ཆད་རྣམ་རྟོག་སྐྱེ་བ་སྙམ་བྱེད་ཀྱང་ཡེ་ཤེས་ཀྱིས་བསྡུས་པས་
ན་རྣམ་རྟོག་འཇུག་ལྡོག་གི་ལམ་ཟེར་རོ། །འཇིག་རྟེན་ལས་འདས་པའི་ལམ་ལ་རྒྱུ་བསྟན་
པ། རྟགས་བསྟན་པ། འབྲས་བུ་བསྟན་པ། མཇུག་བསྡུད་བསྟན་པ་བཞི་གསུང་ཡང་། དེ་
དག་ནང་ཚན་ཏེ་འདིར་གསུང་བའི་གཙོ་བོ་ནི་གྲུབ་མཐའ་དང་པོ། གྲུབ་མཐའ་གཉིས་པ།
གྲུབ་མཐའ་གསུམ་པ། གྲུབ་མཐའ་བཞི་པའོ། །དེ་རེ་རེ་ལ་རྒྱུ་བསྟན་པ། རྟགས་བསྟན་པ།
འབྲས་བུ་བསྟན་པ། མཇུག་བསྡུད་བསྟན་པ་སྟེ་བཞི་བཞིའོ། །དེ་ལ་ས་མཚམས་དབང་
གིས་གཅད་ན། བུམ་དབང་ས་དྲུག གསང་དབང་ས་བཞི། ཤེས་རབ་ཡེ་ཤེས་ས་གཉིས།
དབང་བཞི་པ་ས་ཕྱེད་དོ། །ས་མཚམས་ལམ་གྱིས་གཅད་ན། བསྐྱེད་པའི་རིམ་པ་ས་དྲུག
བདག་བྱིན་རླབས་ཀྱི་ས་བཞི། དཀྱིལ་འཁོར་འཁོར་ལོའི་ས་གཉིས། རྡོ་རྗེ་རྦ་རླབས་ཀྱི་
ལམ་ས་ཕྱེད་དོ། །ས་མཚམས་དཀྱིལ་འཁོར་གྱིས་བཅད་ན། རྩ་ལུས་ཀྱི་དཀྱིལ་འཁོར་ས་
དྲུག ཡི་གེ་བྷ་གའི་དཀྱིལ་འཁོར་ས་བཞི། ཁམས་བདུད་རྩིའི་དཀྱིལ་འཁོར་ས་གཉིས།
སྙིང་པོ་ཡེ་ཤེས་རླུང་གི་དཀྱིལ་འཁོར་ས་ཕྱེད་དོ། །ས་མཚམས་གྲུབ་མཐས་གཅད་ན། ས་
དྲུག་ལ་འཁོར་འདས་དབྱེར་མེད། ས་བཞི་ལ་མ་འདྲེས་ལ་ཡོངས་སུ་རྫོགས་པ། ས་གཉིས་
ལ་བདེ་སྟོང་རྒྱ་ཆུང་བ། ས་ཕྱེ་ལ་བདེ་སྟོང་རྒྱ་ཆེ་བའོ། །ས་མཚམས་འབྲས་བུས་གཅད་ན།
ས་དྲུག་ལ་སྤྲུལ་སྐུ། ས་བཞི་ལ་ལོངས་སྐུ། ས་གཉིས་ལ་ཆོས་སྐུ། ས་ཕྱེད་ལ་ངོ་བོ་ཉིད་ཀྱི་
སྐུའོ། །ས་མཚམས་ཞིང་ཁམས་ཀྱིས་གཅད་ན། ས་དྲུག་སྤྲུལ་སྐུའི་ཞིང་ཁམས། ས་བཞི་
ལོངས་སྐུའི་ཞིང་ཁམས། ས་གཉིས་ཆོས་སྐུའི་ཞིང་ཁམས། ས་ཕྱེད་ངོ་བོ་ཉིད་ཀྱི་སྐུའི་ཞིང་
ཁམས་སོ། །དེ་ལ་གྲུབ་མཐའ་དང་པོ་ལ་རྒྱུ་བསྟན་པ། རྟགས་བསྟན་པ། འབྲས་བུ་བསྟན་པ།
མཇུག་བསྡུད་བསྟན་པ་བཞི་ལས། རྒྱུ་བསྟན་པ་ནི། འཇིག་རྟེན་ལས་འདས་པའི་ལམ་ལ་
- 112 -

ས་ཆེན་ཀུན་དགའ་སྙིང་པོའི་གསུང་།
ཞེས་པ་ལས་ཚིག་ཟོར་ཡང་བར་བྱ་བའི་དོན་ཡིན་པས་དེ་ཡན་ཆད་ལོ་ཀ་པའི་ལམ་དུ་
ཤུགས་ཀྱིས་བསྟན་པའོ། །རྒྱུ་ལ་ཉེ་རྒྱུ་དང་རིང་རྒྱུ་གཉིས་ལས་རིང་རྒྱུ་བུམ་དབང་དང་
ལམ་སྟེ། བུམ་དབང་དང་པོ་བླ་མ་ལས་ཐོབ། བར་དུ་རང་གི་བསྒོམ་སྟེ། བུམ་པའི་དབང་
མཐར་ཕྱིན་ཅེས་པའོ། །ལམ་བསྐྱེད་པའི་རིམ་པ་དང་པོ་བླ་མ་ལས་ཐོབ། བར་དུ་རང་གི་
བསྒོམ་སྟེ། བསྐྱེད་པའི་རིམ་པའི་ལམ་ནས་ཞེས་པའོ། །ཉེ་རྒྱུ་ལ་ཕྱི་རྟེན་འབྲེལ་རྒྱལ་བ་
སྤྲུལ་པའི་སྐུ་ལས་བུམ་དབང་གིས་གཞི་བྱས་པའི་དབང་བཞི་ཚད་མེད་པར་ལེན་པ་དང་།
ནང་རྟེན་འབྲེལ་ནི་ལུས་རྩའི་འགྲོས་ཐིམ་པ་སྟེ། ཕྱི་ནང་རྟེན་ཅིང་འབྲེལ་བར་འབྱུང་
བའི་ཞེས་པའོ། །རྟགས་བསྟན་པ་ལ་གསུམ་སྟེ། དེ་ཁོ་ན་ཉིད་ཀྱི་རྟགས་སེམས་ལ་འཆར་བ་
དང་། ནང་རྟགས་རླུང་ལ་འཆར་བ་དང་། ཕྱི་རྟགས་ཐིག་ལེ་ལ་འཆར་བའོ། །དེ་ཁོ་ན་ཉིད་
ཀྱི་རྟགས་སེམས་ལ་འཆར་བ་ལ་གསུམ་སྟེ། ཡོན་ཏན་བརྒྱ་ཕྲག་བདུན་བསྟན་པ་དང་།
ཁྱད་པར་དུ་ས་དང་པོ་འབའ་ཞིག་ལ་འཆར་བའི་རྟགས་བསྟན་པ་དང་། ཟག་མེད་
དགའ་བ་བཅུ་དྲུག་གི་རྟགས་བསྟན་པའོ། །དང་པོ་ནི། དེ་ཁོ་ན་ཉིད་ཀྱི་རྟགས་བྱང་ཆུབ་
ཀྱི་ཡན་ལག་བདུན་ནི་ཞེས་པ་འཁོར་ལོ་བཞི་རོ་རྐྱང་དབུ་མ་གསུམ་མོ། །ལུས་ཀྱི་དཀྱིལ་
འཁོར་མཐོང་ནས་ཞེས་པ་ལུས་ཀྱི་དཀྱིལ་འཁོར་བསྟན་ཏེ་ནང་གི་རྟེན་འབྲེལ་ལོ། །རྒྱུ་
དེས་རྟོག་པའི་འགྲོ་ལྡོག་བྱེད་ཅེས་པ་ནི་རྣམ་རྟོག་སྐྱེ་བ་སྙམ་བྱེད་ཀྱང་།
ཡེ་ཤེས་ཀྱིས་
བསྡུས་པའི་ཕྱིར་ན་འགྲོ་ལྡོག་བྱེད་ཅེས་པའོ། །སྤྲུལ་སྐུའི་ཞིང་ཁམས་བརྒྱ་བསྒུལ་ཞིང་ཉན་
ཞེས་ཅེས་པ་ནི། སྤྱིར་གླིང་བཞི་རི་རབ་དང་བཅས་པ་བྱེ་བ་ཕྲག་བརྒྱ་གཞི་གཅིག་ཏུ་
བྱས་པ་བརྒྱ་བསྒུལ་བར་ཡང་ནུས། དེའི་སངས་རྒྱས་ལས་ཆོས་ཉན། མགོ་གཏོང་བ་ལ་
སོགས་པ་སྦྱིན་པ་བརྒྱ་གཏོང་བ་དང་། དཀར་པོར་སྤྲོས་ནས་དམར་པོར་བསྡུད་པ་ལ་
སོགས་པ་འོད་ཟེར་བརྒྱ་ཀུན་ཏུ་འགྱེད་པ་དང་། གདུལ་བྱ་མི་འདྲ་བ་བརྒྱ་ལ་ཆོས་འཆད་
- 113 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། க
པས་མར་བརྒྱ་འཆད་ཅེས་པའོ། །དཔའ་བར་འགྲོ་བ་ལ་སོགས་པའི་ཏིང་ངེ་འཛིན་བརྒྱ་
ལ་སྙོམས་པར་འཇུག་པ་དང་། རྫུ་འཕྲུལ་གཅིག་ལས་དུ་མར་བྱེད་པ་ལ་སོག་པ་མི་འདྲ་
བ་བརྒྱ་ཀུན་ཏུ་སྟོན་པར་ནུས་པ་སྟེ།
དེ་ཐམས་ཅད་སེམས་ཀྱི་སྐད་ཅིག་ཐང་ཅིག་ཡུད་
ཙམ་ལ་ཡིན་ནོ། །དེ་ལྟར་ཡོན་ཏན་བརྒྱ་ཕྲག་བདུན་ཏེ། འདི་ས་བཅུ་པ་དང་ཡང་དགོངས་
པ་མཐུན་པ་ཡིན་གསུང་། ས་བཅུ་པའི་ཡོན་ཏན་བརྒྱ་ཕྲག་བཅུ་གསུམ་པོ་འདིའི་བདུན་
དུ་འདུ་བ་ཡིན་གསུང་སྟེ། འོག་ན་མར་ཡང་འཕྱོངས་པ་གཏོང་ལུགས་མི་མཐུན་ཏེ་མཇུག་
ཏུ་རྩིས་ན་གཅིག་ཏུ་འོང་གསུང་། ས་དང་པོ་འབའ་ཞིག་གི་རྟགས་ནི། རིགས་དྲུག་གི་
རྩར་ཞེས་པ་ལ་སོགས་པ་སྟེ། རིགས་དྲུག་གི་རྩ་ནི་ཡི་གེའི་རིགས་དྲུག་ལས་ཁྱད་པར་དུ་
མིའི་རྟེན་མཐོང་ན་ཞེས་པ་ནི། མིའི་ཡི་གེ་མཐོང་བས་སོ། །དགའ་ལ་གཡང་ཟ་ཞེས་པ་
ས་དང་པོའི་རྟོགས་པས་དགའ། གཡང་ཟ་བ་ནི། ངན་སོང་གི་དུཿཁ་མཐོང་བས་འཇིགས་
ལ། མིའི་རྟེན་མཐོང་བས་མིའི་རྣམ་ཤེས་གསལ་བས་སྔར་ཚུལ་བཞིན་མ་ཡིན་པའི་སྤྱོད་
པ་བྱས་པས་ངོ་ཚ་ལ་སྐྱུག་བྲོ། སྔོན་བླ་མས་རྒྱུ་དུས་སུ་བསྟན་པའི་འཁོར་འདས་དབྱེར་
མེད་དེ་ཙམ་ན་རྟོགས་ཞེས་པས་སངས་རྒྱས་ཀྱི་ཡེ་ཤེས་དང་འདྲ་བར་ལྷང་གིས་རྟོགས་
པའོ། །དེའི་དབང་གིས་མ་རྟོགས་པའི་སེམས་ཅན་ལ་སྙིང་རྗེ་སྐྱེ། རྣམ་འབྱོར་མཆི་མ་
ལྷུང་། གཞན་གྱི་སེམས་སྣ་ཚོགས་ཤེས་པ་ནི། ཟག་མེད་ཀྱིས་མངོན་ཤེས་དྲུག་ཀ་ཐོབ་
པའོ། །འདོད་ཡོན་སྣ་ཚོགས་མཐོང་བས་དགོད་བྲོ་བ་ནི། གཟུགས་སྡུག་པ་ལ་སོགས་པ་
དེ་དག་མི་བདེན་པར་ཤེས་པའོ། །ནང་བརྟེན་འབྲེལ་གྱིས་ཕྱི་རོལ་རྟོགས་པ་སྟེ་ནང་མ་
མཐོང་བར་ཕྱི་མི་མཐོང་ཞེས་པའོ། །ཟག་མེད་དགའ་བ་བཅུ་དྲུག་གི་རྟགས་ནི། དེ་ཙམ་
ན་ལིངྒ་བརྟན་ཅེས་པ་ལ་སོགས་པ་ལིངྒ་མ་ཞི་བའོ། །མས་བརྟན་གྱི་དགའ་བ་བཞི་རེ་རེ
ལ་བཞི་བཞི་སྟེ་བཅུ་དྲུག་པ་ཡིན་པས་ན། རྡོ་རྗེའི་རྩེར་ལྷན་ཅིག་སྐྱེས་པས་ཞེས་པ་ལྷན་
- 114 -

ས་ཆེན་ཀུན་དགའ་སྙིང་པོའི་གསུང་།
སྐྱེས་རྟོགས་པས་ནའོ། །རང་གཞན་ངོ་མི་ཤེས་པས་ནི། ཡུལ་ལ་འཛིན་པ་མེད་པའོ། །ནང་
རྟགས་རླུང་སོར་གཅིག་འགགས་ཞེས་པ་ནི། སོར་གཅིག་ནི་རླུང་དགུ་བརྒྱ་ཕྲག་གཅིག་
སྟེ། ཕྱི་རོལ་ཏུ་དེ་ཙམ་ཞིག་ཐུང་དུ་སོང་བ་དང་། ནང་དུ་དབུ་མར་ཡང་དེ་ཙམ་ཞིག་
ཐིམ་པས་ན་སྟོང་བརྒྱད་བརྒྱ་པ་གཅིག་གོ །ཕྱི་དབྱིབས་ཀྱི་ཨའི་སྟེང་གི་དབུ་མའི་མདུད་
པ་གཅིག་གྲོལ་ཏེ། དོན་ལ་ཟག་བཅས་ཀྱི་ལུས་ཟག་མེད་དུ་འགྱུར་བའི་འགོ་ཚུགས་པའོ། །
ཕྱི་རྟགས་གསང་གནས་ཕྱེད་ཐིག་ལེས་བརྟན་ཅེས་པ་ནི། སྣོད་ཆུས་གང་བ་ལྟ་བུ་མ་ཡིན་
ཏེ་དེ་ཙམ་ན་ཐིག་ལེ་གཟུང་བ་སོགས་ལ་དབང་ཐོབ་པར་བྱས་པའོ། །མཇུག་བསྡུད་པ་
ནི་མཐོང་ལམ་ས་དང་པོའོ་ཞེས་པ་སྟེ